بعد ردود الفعل الكبيرة إللي أثارتها MG بالأوفر إلي قدمتها لحرفائها العزاز بمناسبة الكان، وإلي تتمثل في إنها باش ترجع حق التلفزة للحرفاء إلى خذاو تلافز من 5 إلى 20 جوان.
الفكرة متع MG لقات نجاح في مواقع التواصل الاجتماعي وبرشا من الناس تفاعلوا معاها بالكاريكاتور والنكت والفيديوات والتصاور وهذا إلي خلاها تكون حديث التوانسة من بنزرت إلى بن قردان.
الفكرة كانت تتمثل في إعطاء تلفزة بلاش للناس إلي شرات تلافز من 5 إلى 20 جوان و إلي عداوcarte de fidélité MG إذا كان المنتخب التونسي ترشح لنهائي كأس إفريقيا للأمم لسنة 2019.
و صرح مدير تسويق بMG علي عياري،وقال إنو MG » حبّت تفرّح المواطن التونسي وتوفرلو تلفزة بلاش، بش ينجم يتفرج ويشجع منتخب بلادنا، بلادنا الكل، وهكّاكة الفرحة فرحتين، فرحة الفوز و فرحة التلفزة البلاش « . وقال زادة » أحنا التوانسة معروفين بالكرم متاعنا وأحنا كـ MG ماركة تونسية 100% حبينا نخلّصو المبروك على التوانسة ونستفايلو بالخير لمنتخبنا الوطني «. وقال زادة إلي حتى بعد ما خسر المنتخب التونسي ضد نيجيريا ومترشحش للفينال، MG مازالت باش تفرّح وترّبح حرفائها في كلّ بلاصة وفي كل وقت.
وبالمناسبة أعلن على زوز مفاجآت: الأولى، بالنسبة للناس إلي شرات تلافاز من 5 إلى 20 جوان وإلي عداوcarte de fidélité MG، كل متشري من MG وتتعدى عل كاسة، النقاط متاع قضيتك باش تتضرب في عشرة وتتزاد للكارت متاعها و العرض ساري على طول السنة.
والثانية، كان تونس تخلط المرتبة الثالثة بعد ما تلعب عشية الأربعاء 17 جويلية 2019, إلي بش يشري من MG نهارالخميس 18 جويلية 2019 وعندو carte de fidélité MG، النقاط متاعو باش تتضرب في تلاثةautomatiquement.
وفمّا هديّة زادة للناس إلي أبدعت في الكاريكاتور وضحكّت العباد معاها. والقرعة تعملت في المباشر للناس المبدعة هذي وإلي يُخرج اسمو يربح تلفزة بلاش.